CELEX: C2007/095/14
Language: et
Date: 2007-04-28 00:00:00
Title: Kohtuasi C-391/05: Euroopa Kohtu (neljas koda) 1. märtsi 2007 . aasta otsus (Finanzgericht Hamburg'i (Saksamaa) eelotsusetaotlus) — Jan de Nul NV versus Hauptzollamt Oldenburg (Aktsiisimaks — Mineraalõlide aktsiisivabastus — Direktiiv 92/81/EMÜ — Mõiste sõitmine ühenduse territoriaalvetes )

28.4.2007   
            
            
               ET
            
            
               Euroopa Liidu Teataja
            
            
               C 95/9
            
         Euroopa Kohtu (neljas koda) 1. märtsi 2007. aasta otsus (Finanzgericht Hamburg'i (Saksamaa) eelotsusetaotlus) — Jan de Nul NV versus Hauptzollamt Oldenburg
   (Kohtuasi C-391/05) (1)
   
   (Aktsiisimaks - Mineraalõlide aktsiisivabastus - Direktiiv 92/81/EMÜ - Mõiste “sõitmine ühenduse territoriaalvetes’)
   (2007/C 95/14)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Hageja: Jan de Nul NV
   
      Kostja: Hauptzollamt Oldenburg
   Kohtuasja ese
   Eelotsusetaotlus — Finanzgericht Hamburg — Nõukogu 19. oktoobri 1992. aasta direktiivi 92/81/EMÜ mineraalõlidele kehtestatud aktsiisimaksude struktuuri ühtlustamise kohta (EÜT L 316, lk 12) artikli 8 lõike 1 punkti c esimese lõigu tõlgendamine — Mõisted “ühenduse territoriaalveed ”ja “sõitmine ”— Elbel puhastustöid teostava ujuva põhjasüvendaja kütuseks kasutatava mineraalõli maksustamine
   Resolutiivosa
   
               1.
            
            
               Mõistele “ühenduse territoriaalveed ”nõukogu 19. oktoobri 1992. aasta direktiivi 92/81/EMÜ mineraalõlidele kehtestatud aktsiisimaksude struktuuri ühtlustamise kohta, mida on muudetud nõukogu 22. detsembri 1994. aasta direktiiviga 94/74/EÜ, artikli 8 lõike 1 punkti c esimese lõigu mõttes vastavad kõik veed, mida saavad kasutada kõik, seal hulgas suurima veeväljasurvega merelaevad ja mis on sobivad territoriaalvetes kaubandusliku meresõidu teostamiseks.
            
         
               2.
            
            
               Põhjasüvendaja pumpamistoimingute ja materjali kogumise käigus tehtud tööd, st süvendustööde tegemiseks vajalikud veod, kuuluvad mõiste “sõitmine ”alla direktiivi 92/81, mida on muudetud direktiiviga 94/74, artikli 8 lõike 1 punkti c esimese lõigu mõttes.
            
         
      (1)  ELT C 10, 14.1.2006.